ÓBUDAVÁR KÖZSÉG ÖNKORMÁNYZATA

8272 Óbudavár, Fő u. 18/I.
Szám: OB/92-6/2025. 

J E G Y Z Ő K Ö N Y V

Készült:
Óbudavár Község Önkormányzata Képviselő-testülete 2025. szeptember 25-én 10.00 órakor megtartott nyilvános üléséről
Az ülés helye:
Szent Márton Ház

(Óbudavár, Fő u. 18/I.)  

Jelen vannak:

Godány Mária
polgármester


Szabó Bálint
alpolgármester 


Végh Tamás
képviselő
Tanácskozási joggal megjelent:



dr. Varga Viktória 
jegyző, jegyzőkönyvvezető
Godány Mária polgármester: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja. 

Napirend: 

1) 
Óbudavár Község Önkormányzata Szervezeti és Működési Szabályzatáról szóló 5/2017. (V.26.) önkormányzati rendeletének módosítása

Előterjesztő: Godány Mária polgármester

2) 
A zártkerti ingatlanok művelés alól kivett területként történő bejegyzéséről szóló önkormányzati rendelet megtárgyalása

Előterjesztő: Godány Mária polgármester

3) 
Az Óbudavárért Közalapítvány alapító okiratának módosítása

Előterjesztő: Godány Mária polgármester

4) 
Csatlakozás a Bursa Hungarica Felsőoktatási Önkormányzati Ösztöndíjrendszer 2026. évi fordulójához


Előterjesztő: Godány Mária polgármester

5) 
Fogorvosi helyettesítés tudomásul vétele

Előterjesztő: Godány Mária polgármester

6) 
Kötelező felvételt biztosító általános iskolai körzethatárok véleményezése

Előterjesztő: Godány Mária polgármester

NAPIREND TÁRGYALÁSA

1) 
Óbudavár Község Önkormányzata Szervezeti és Működési Szabályzatáról szóló 5/2017. (V.26.) önkormányzati rendeletének módosítása

Előterjesztő: Godány Mária polgármester

Godány Mária polgármester: Kéri jegyző asszonyt, hogy ismertesse a napirendet.

dr. Varga Viktória jegyző: Hatályát vesztette az a Korm. rendeletet, mely alapján a 60 literes kuka igénybevételéhez szükséges igazolás jegyzői hatáskörben való kiadása megtörtént. Tekintettel arra, hogy az átruházott hatáskört az Szmsz 3. melléklete tartalmazza, a hatálytalan jogszabályi hivatkozást az Szmsz-ben is hatályon kívül kell helyezni.
Godány Mária polgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

8/2025. (IX.26.)
ÖNKORMÁNYZATI 

RENDELET

Óbudavár Község Önkormányzata Képviselő–testülete az Óbudavár Község Önkormányzata Szervezeti és Működési Szabályzatáról szóló 5/2017. (V.26.) önkormányzati rendeletének módosításáról szóló rendelet–tervezetet elfogadja, és 8/2025. (IX.26.) számon önkormányzati rendeletei közé iktatja.
2) 
A zártkerti ingatlanok művelés alól kivett területként történő bejegyzéséről szóló önkormányzati rendelet megtárgyalása

Előterjesztő: Godány Mária polgármester

Godány Mária polgármester: Azt gondolja, ezt a kérdést jobban körbe kell járni. Szeretné a közmeghallgatáson megismerni a lakosság véleményét, így az előterjesztést leveszi a napirendről és majd később újra megtárgyalják. 
3) 
Az Óbudavárért Közalapítvány alapító okiratának módosítása

Előterjesztő: Godány Mária polgármester

Godány Mária polgármester: Régóta tervben van, hogy újra életre kell kelteni az alapítványt. Az első lépés, hogy új kuratóriumot kell választani, mert a régitagok közül vagy meghaltak, vagy nem vállalják tovább. Az új kuratórium vállalja a tagságot. Ezzel egyidejűleg módosítani kell az alapító okiratot, és a bírósági bejegyzés ügyintézésre az ügyvédet meg kell bízni, ezt majd a kuratórium végzi, de a felhatalmazást ők most megadják. Egy nyitott kérdés van, a további vagyoni hozzájárulás. Azóta informálódott és úgy gondolja, hogy van elegendő pénz az alapítvány számláján. Kérdezi, hogy van-e valakinek kérdése, észrevétele, javaslata?  
Szabó Bálint alpolgármester: Egyetért, ha van pénze az alapítványnak, akkor erre most nincs szükség. Ha segítség kell majd, akkor nyilván tudnak dönteni vagyoni juttatásról. Egyelőre várják meg, mire elég az alapítvány pénze.

Godány Mária polgármester: Akkor az utolsó határozati javaslatról nem döntenek most.
További kérdés, vélemény, javaslat, hozzászólás nem hangzik el, Godány Mária polgármester a határozati javaslatokat egyben teszi fel szavazásra.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatokat hozza:

34/2025. (IX.25.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete az Óbudavárért Közalapítvány kuratóriuma 

tagjának és elnökének

Kovács Zoltán Gyula, 1174 Budapest, Árpád fejedelem utca 7. sz. alatti lakost
tagjainak 

Gódány Péter, 8272 Óbudavár, Fő utca 7. sz. alatti és

 dr. Végh Bence 8272 Óbudavár, Irtás dűlő 31/4 hrsz. alatti lakost 
2025. szeptember 25. napjától határozatlan időre megválasztja. 

35/2025. (IX.25.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete az Óbudavárért Közalapítvány alapító okiratát az előterjesztés 1. melléklete szerint módosítja, és az egységes szerkezetű alapító okiratot a 2. melléklet szerint 2025. szeptember 25. napi hatállyal jóváhagyja.

Határidő: azonnal

Felelős: jegyző
36/2025. (IX.25.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete felhatalmazza az Óbudavárért Közalapítvány újonnan megválasztott kuratóriumát, hogy adjon megbízást dr. T. Tóth Balázs (székhely: 1074 Budapest, Dohány utca 12-14.; ügyvédi igazolvány száma: Ü-118834; KASZ: 36072496) ügyvéd részére az Alapítvány változásai nyilvántartásba vételére irányuló nem peres eljárásban történő képviselet ellátására és egyéb jogi tanácsadásra.

Határidő: azonnal

Felelős: kuratórium
4) 
Csatlakozás a Bursa Hungarica Felsőoktatási Önkormányzati Ösztöndíjrendszer 2026. évi fordulójához


Előterjesztő: Godány Mária polgármester

Godány Mária polgármester: Idén is szeretné, ha csatlakoznának a programhoz. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

37/2025. (IX.25.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete a 2026. évre csatlakozik a Bursa Hungarica Felsőoktatási Önkormányzati Ösztöndíjpályázathoz.

Felhatalmazza a polgármestert a csatlakozásról, valamint az elektronikus adatbázis használatáról szóló Nyilatkozat aláírására és a pályázati kiírás közzétételére.

Határidő: 2025. szeptember 29.

Felelős: polgármester
5) 
Fogorvosi helyettesítés tudomásul vétele

Előterjesztő: Godány Mária polgármester

Godány Mária polgármester: Javasolja a helyettesítés tudomásul vételét. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

38/2025. (IX.25.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete Dr. Hargitai Zsolt fogorvos tájékoztatását, miszerint a balatonakali rendelőben Dr. Kara Katalin fogja helyettesíteni, tudomásul veszi.
6) 
Kötelező felvételt biztosító általános iskolai körzethatárok véleményezése

Előterjesztő: Godány Mária polgármester

Godány Mária polgármester: A falu közigazgatási területére vonatkozó, kötelező felvételt biztosító általános iskola a Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

39/2025. (IX.25.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete a Balatonfüredi Tankerületi Központ által összeállított, Óbudavár Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2026/2027.) tanévre vonatkozóan nem tartja szükségesnek. 

A Zánkai Közös Önkormányzati Hivatal Jegyzőjének nyilvántartásában Óbudavár településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.

Határidő: 2025. október 15.

Felelős: polgármester
Több napirendi pont nem lévén Godány Mária polgármester megköszöni a nyilvános ülésen való részvételt, és azt 10.21 órakor bezárja.

K.m.f.
                   Godány Mária




      dr. Varga Viktória

       polgármester


   

                 jegyző

